CELEX: 62022CN0002
Language: fi
Date: 2022-01-03 00:00:00
Title: Asia C-2/22: Ennakkoratkaisupyyntö, jonka Landgericht Erfurt (Saksa) on esittänyt 3.1.2022 – HK v. Allianz Lebensversicherungs AG

4.4.2022   
            
            
               FI
            
            
               Euroopan unionin virallinen lehti
            
            
               C 148/11
            
         
      Ennakkoratkaisupyyntö, jonka Landgericht Erfurt (Saksa) on esittänyt 3.1.2022 – HK v. Allianz Lebensversicherungs AG
      (Asia C-2/22)
      (2022/C 148/17)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Erfurt
      
         Pääasian asianosaiset
      
      
         Kantaja: HK
      
         Vastaaja: Allianz Lebensversicherungs AG
      
         Ennakkoratkaisukysymykset
      
      
                  1)
               
               
                  Onko unionin oikeus, erityisesti kolmannen henkivakuutusdirektiivin (1) 31 artikla ja toisen henkivakuutusdirektiivin (2) 15 artiklan 1 kohta, mahdollisesti luettuina yhdessä Euroopan unionin perusoikeuskirjan 38 artiklan kanssa, esteenä kansalliselle lainsäädännölle, jonka mukaan täydelliset kuluttajalle annettavat tiedot toimitetaan vasta jälkikäteen kuluttajan pyynnöstä, nimittäin vakuutussopimuksen mukana (ns. vakuutussopimusmalli)?
                  Jos tähän vastataan myöntävästi: Onko kuluttajalla jo tämän perusteella vastustamisoikeus, toisin sanoen oikeus purkaa vakuutussopimus?
                  Voisiko tällaiselle oikeudelle olla esteenä oikeudenmenetysväite tai väite oikeuden väärinkäytöstä, tai onko tämän oikeuden käyttämiselle muita, esimerkiksi ajallisia rajoituksia?
               
            
                  2)
               
               
                  Onko vakuutuksenantajan, joka ei ole ilmoittanut kuluttajalle tämän vastustamisoikeudesta lainkaan tai on ilmoittanut siitä ainoastaan virheellisesti, kiellettyä vedota kuluttajan tästä johtuvia oikeuksia, kuten erityisesti vastustamisoikeutta, vastaan oikeuden menettämiseen, väärinkäyttöön tai vanhentumiseen?
               
            
                  3)
               
               
                  Onko vakuutuksenantajan, joka ei ole antanut kuluttajalle lainkaan tietoja tai on antanut kuluttajalle ainoastaan puutteellisia tai virheellisiä tietoja, kiellettyä vedota kuluttajan tästä johtuvia oikeuksia, kuten erityisesti vastustamisoikeutta, vastaan oikeuden menettämiseen, väärinkäyttöön tai vanhentumiseen?
               
            
         (1)  Henkivakuutuksen ensivakuutusta koskevien lakien, asetusten ja hallinnollisten määräysten yhteensovittamisesta sekä direktiivien 79/267/ETY ja 90/619/ETY muuttamisesta 10.11.1992 annettu neuvoston direktiivi 92/96/ETY (kolmas henkivakuutusdirektiivi) (EYVL 1992, L 360, s. 1).
      
         (2)  Henkivakuutuksen ensivakuutusliikettä koskevien lakien, asetusten ja hallinnollisten määräysten yhteensovittamisesta, säännöksistä, joilla helpotetaan palvelujen tarjoamisen vapauden tehokasta käyttämistä, sekä direktiivin 79/267/ETY muuttamisesta 8.11.1990 annettu toinen neuvoston direktiivi 90/619/ETY (EYVL 1990, L 330, s. 50).